Posted by: jo | 2011/11/27
ek is ''n 48 jarige vrou en het uitgevind my cholesterol is hoog. ek is ook oorgewig (ongeveer 8 kg oorgewig). kan jy dalk ''n dieet aanbeveel wat my sal help met cholesterol en my gewig?
Ek sal aanraai dat jy 'n kliniese dieetkundige spreek om jou te help met 'n persoonlike dieetvoorskrif wat jou cholesterol sal help verlaag en ook gewigsverlies sal aanhelp. Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind. Jy kan ook die artikels op hierdie Webwerf lees oor cholesterol-verlaging deur op 'Diet & Nutrition' bo aan hierdie bladsy te klik en dan op 'Food as Medicine' en 'Healthy heart'. Terwyl jy op die Webwerf is, klik ook op 'Weight Loss', 'The right approach' en 'Slimming Diet' vir 'n voorbeeld van 'n lae-vet, hoë-vesel verslankingsdieet. Gewigsverlies sal ook help om jou cholesterolvlakke te verlaag. Aërobiese oefening (bv. flink stap, swem, fietsry, touspring, deelname aan 'n gimnasium of 'Walk for Life'), vir 30 minute per dag, sal die gewigsverlies aanhelp, jou cholesterol verlaag en ook jou metabolisme stimuleer.
Maar gaan sien asb die dieetkundige want jy het 'n individuele dieet nodig wat albei jou probleme aanspreek.